Avoir 20 ans dans les Aurès
<s>Avoir 20 ans dans les Aurès () je francuski igrani film snimljen 1972. godine u režiji Renéa Vautiera.</s><s>Po žanru je mješavina ratnog filma i politički angažirane drame.</s><s>Protagonisti su grupa bretonskih mladića koji godine 1961. služe vojni rok te ih pošalju u Alžir gdje se vodi rat za nezavisnost.</s><s>Radnja prikazuje kako su oni uglavnom pacifisti i nezainteresirani za nasilje, ali i kako ih zapovjednik jedinice (koga tumači Philippe Léotard) tokom obuke pretvara u mašine za ubijanje te kako će samo jedan od njih propitivati svoje postupke nakon što zarobe alžirskog pobunjenika.</s>

<s>Vautier je bio poznat kao žestoki kritičar francuskog kolonijalizma, a tema filma je bila aktualna s obzirom na sličnosti francuskih iskustava u Alžiru sa tadašnjim američkim iskustvima u Vijetnamu.</s><s>Film je prikazan na Kanskom festivalu gdje je dobio nagradu FIPRESCi.</s><s>Kasniji kritičari su mu zamjerali na lošoj glumi, odnosno nastojanju da se nedostatak budžeta prikrije pseudodokumentarnim stilom.</s><s>Usprkos toga, Avoir 20 ans des les Aurès je dobio pohvale kao jedan od prvih od francuskih filmova koji je dotakao ne samo tabu-temu tada još traumatičnog alžirskog rata, nego i zločina koje je francuska vojska tada počinila nad Alžircima.</s>

<s>Uloge 
 Philippe Léotard ...</s><s>Poručnik Perrin  
 Alexandre Arcady ...</s><s>Noël  
 Hamid Djellouli ...</s><s>Youssef  
 Jacques Canselier ...</s><s>Coco   
 Jean-Michel Ribes ...</s><s>Le curé  
 Alain Scoff ...</s><s>Lomic, vojnik
 Jean-Jacques Moreau ...</s><s>Jacques  
 Michel Elias ...</s><s>Robert, nastavnik
 Yves Branellec ...</s><s>Youenn
 Philippe Brizard ...</s><s>La Marie 
 Charles Trétout ...</s><s>Charles 
 Pierre Vautier ...</s><s>Pierrick
 Alain Vautier ...</s><s>Lanick
 Bernard Ramel ...</s><s>Nanard</s>

<s>Izvori</s>

<s>External links</s>

<s>Francuski filmovi
Ratni filmovi
Dramski filmovi
Politički filmovi</s>

